b"\n_START_ARTICLE_\nS\xc3\xadndrome de Kessler\n_START_PARAGRAPH_\nLa s\xc3\xadndrome de Kessler (tamb\xc3\xa9 coneguda com a efecte Kessler, col\xc2\xb7lisions en cascada o ablaci\xc3\xb3 en cascada) \xc3\xa9s un escenari hipot\xc3\xa8tic on la densitat d'objectes en l'orbita baixa terrestre (LEO) \xc3\xa9s prou alta com per que la col\xc2\xb7lisi\xc3\xb3 entre objectes pugui causar una cascada on cada col\xc2\xb7lisi\xc3\xb3 genera brossa espacial que incrementa la possibilitat d'aquestes col\xc2\xb7lisions._NEWLINE_Fou proposat pel cient\xc3\xadfic de la NASA Donald J. Kessler el 1978 i pot implicar que la distribuci\xc3\xb3 de brossa espacial pot provocar que activitats espacials i l'\xc3\xbas de sat\xc3\xa8l\xc2\xb7lits en algunes \xc3\xb2rbites determinades pugui ser impracticable durant moltes generacions.\n_START_SECTION_\nGeneraci\xc3\xb3 de brossa i destrucci\xc3\xb3\n_START_PARAGRAPH_\nTot sat\xc3\xa8l\xc2\xb7lit, sonda espacial o missi\xc3\xb3 tripulada t\xc3\xa9 el potencial de produir brossa espacial. Un s\xc3\xadndrome de Kessler esdev\xc3\xa9 m\xc3\xa9s probable segons el nombre de sat\xc3\xa8l\xc2\xb7lits en \xc3\xb2rbita es va incrementant. A l'any 2014, hi havia m\xc3\xa9s de 2,000 sat\xc3\xa8l\xc2\xb7lits comercials o governamentals orbitant la Terra. S'ha estimat que hi ha m\xc3\xa9s de 600.000 peces de brossa espacial des d'1 cm fins a 10 cm  i que de mitjana, es destrueix un sat\xc3\xa8l\xc2\xb7lit cada any._NEWLINE_Les \xc3\xb2rbites m\xc3\xa9s usades tant per sat\xc3\xa8l\xc2\xb7lits com vehicles tripulats son \xc3\xb2rbites baixes, que son prou baixes com per tenir efecte d'arrossegament per l'atmosfera i \xc3\xa9s suficient per mantenir la zona neta d'objectes. Les col\xc2\xb7lisions que succeeixen a aquesta al\xc3\xa7ada son poc problem\xc3\xa0tiques, ja que les direccions en que surten els objectes i la seva baixa energia espec\xc3\xadfica sovint resulta que intersequen amb la Terra o tenen un perigeu orbital molt baix._NEWLINE_El deteriorament orbital \xc3\xa9s molt menor a altituds m\xc3\xa9s elevades, ja que l'arrossegament atmosf\xc3\xa8ric \xc3\xa9s insignificant. El poc arrossegament atmosf\xc3\xa8ric, les pertorbacions lunars i el vent solar poden baixar aquestes restes fins que acaben reentrant a l'atmosfera, per\xc3\xb2 aquest proc\xc3\xa9s pot portar mil\xc2\xb7lennis per altituds molt elevades.\n_START_SECTION_\nImplicacions\n_START_PARAGRAPH_\nEl s\xc3\xadndrome Kessler \xc3\xa9s especialment perill\xc3\xb3s per l'efecte d\xc3\xb2mino provocat pels fragments que es generen a les col\xc2\xb7lisions. La metralla pot xocar amb altres objectes i produir encara m\xc3\xa9s brossa espacial. Si es produeix una col\xc2\xb7lisi\xc3\xb3 prou gran o una explosi\xc3\xb3, com entre una estaci\xc3\xb3 espacial i un sat\xc3\xa8l\xc2\xb7lit o com a resultat d'accions hostils a l'espai, la brossa resultant pot deixar l'\xc3\xb2rbita baixa inutilitzada. Tot i aix\xc3\xb2, un escenari Kessler a l'\xc3\xb2rbita baixa afegiria un risc m\xc3\xadnim als llan\xc3\xa7aments i \xc3\xb2rbites m\xc3\xa9s altes (\xc3\xb2rbites MEO o GEO). Les prediccions donen un increment en el nombre de col\xc2\xb7lisions per any, per\xc3\xb2 no una barrera f\xc3\xadsicament infranquejable per accedir les \xc3\xb2rbites m\xc3\xa9s altes.\n_START_SECTION_\nEvitaci\xc3\xb3 i reducci\xc3\xb3\n_START_PARAGRAPH_\nAls dissenyadors de nous vehicles o sat\xc3\xa8l\xc2\xb7lits sovint se'ls requereix que demostrin que al final de la vida \xc3\xbatil es poden destruir de manera segura, per exemple usant una reentrada atmosf\xc3\xa8rica o anant cap a una \xc3\xb2rbita cementiri. Per obtenir una llic\xc3\xa8ncia per donar servei de telecomunicacions als Estats Units d'Am\xc3\xa8rica, la Federal Communications Comissions (FCC) requereix a tots els sat\xc3\xa8l\xc2\xb7lits geoestacionaris llen\xc3\xa7ats a partir del 18 de mar\xc3\xa7 de 2002 que es puguin moure a una \xc3\xb2rbita cementiri al final de la seva vida \xc3\xbatil. _NEWLINE_S'ha proposat una tecnologia per ajudar a gestionar els fragments d'entre 1 cm i 10 cm basada en una escombra l\xc3\xa0ser, un l\xc3\xa0ser situat a la terra amb potencia de megawatts que podria des-orbitar brossa: el costat de la brossa tocat pel l\xc3\xa0ser es fondria i crearia un petit impuls que canviaria l'excentricitat de les restes fins que re entressin sense perill.\n_START_SECTION_\nPotencial activaci\xc3\xb3\n_START_PARAGRAPH_\nEl sat\xc3\xa8l\xc2\xb7lit Envisat \xc3\xa9s un sat\xc3\xa8l\xc2\xb7lit gran i inactiu amb una massa de 8,211 kg que est\xc3\xa0 a la deriva a 785 km d'altitud. Es suposa que en aquesta poblada \xc3\xb2rbita fins a 2 objectes catalogats passen a menys de 200 metres del Envisat cada any i es va incrementant. Pot ser un gran contribu\xc3\xafdor a la brossa espacial si col\xc2\xb7lideix en algun moment dels 150 anys que encara estar\xc3\xa0 en \xc3\xb2rbita."